
ԱՄՓՈՓԱԹԵՐԹ
« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ՓԵՏՐՎԱՐԻ 23-Ի N 243-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Քաղաքաշինության կոմիտե
	18.05.2026թ.

	
	N 01/18.5/8077-2026

	   Նախագծի վերաբերյալ առաջարկություններ և դիտողություններ չունի:
   Միաժամանակ առաջարկում եմ նախագծի հիմնավորման վերնագրում, ինչպես նաև հիմնավորման առաջին պարբերության մեջ տեղ գտած վրիպակը շտկել՝ համապատասխանաբար «կառավարության որոշումների» բառերը փոխարինել «կառավարության որոշման» բառերով:
	Ընդունվել է։


Ընդունվել է։
Նախագծում կատարվել է համապատասխան փոփոխություն։

	2. ՀՀ բարձր տեխնոլոգիական արդյունաբերության նախարարություն
	19.05.2026թ.

	
	N 01/15.2/3457-2026

	   1. Նախագծի 1-ին կետով նախատեսվում է ՀՀ կառավարության 2024 թվականի փետրվարի 23-ի N 243-Ն որոշման (այսուհետ՝ Որոշում) նախաբանում «2․1-ին մասերի,» բառերից հետո լրացնել «47․3-րդ հոդվածի 6-րդ մասի,» բառերը։ Մինչդեռ, Որոշման նախաբանում «2․1-ին մասերի,» բառերը բացակայում են, ինչի պայմաններում Նախագծով առաջարկվող լրացումը վերոհիշյալ ձևակերպմամբ հնարավոր չէ իրականացնել։
   Հարկ է նկատել, որ վերոհիշյալ «2.1-ին մասը» «Գույքի նկատմամբ իրավունքների պետական գրանցման մասին» ՀՕ-295 օրենքի (այսուհետ՝ Մայր Օրենք) 8-րդ հոդվածում լրացվել է ««Գույքի նկատմամբ իրավունքների պետական գրանցման մասին» օրենքում լրացումներ և փոփոխություններ կատարելու մասին» 2023 թվականի ապրիլի 13-ի ՀՕ-145-Ն օրենքի (այսուհետ՝ ՀՕ-145-Ն) 1-ին հոդվածի 1-ին մասի 3-րդ կետով, որը Որոշման նախաբանում արդեն իսկ վկայակոչված է՝ «1-ին հոդվածի 2-3-րդ» ձևակերպմամբ։
   Ելնելով վերոգրյալ համատեքստից՝ առաջարկում եմ Նախագծի 1-ին կետը վերանայել՝ նախատեսելով, որ Որոշման նախաբանում «11-րդ կետերի» բառերից հետո լրացվեն ««Գույքի նկատմամբ իրավունքների պետական գրանցման մասին» օրենքի 47․3-րդ հոդվածի 6-րդ մասի» բառերը, քանի որ Մայր Օրենքի 47․3-րդ հոդվածի 6-րդ մասը պետք է վկայակոչվի որպես Մայր Օրենքի դրույթ, այլ ոչ թե՝ որպես ՀՕ-145-Ն օրենքի մաս։
	Չի ընդունվել։
   Հաշվի առնելով այն հանագամանքը, որ
ՀՀ կառավարության 2026 թվականի ապրիլի 2-ի N 441-Ն որոշմամբ ՀՀ կառավարության 2024 թվականի փետրվարի 23-ի N 243-Ն որոշման նախաբանը շարադրվել է նոր խմբագրությամբ, որում առկա է «2․1-ին մասերի,» ձևակերպումը։









Չի ընդունվել։
   Հաշվի առնելով այն հանագամանքը, որ
ՀՀ կառավարության 2026 թվականի ապրիլի 2-ի N 441-Ն որոշմամբ ՀՀ կառավարության 2024 թվականի փետրվարի 23-ի N 243-Ն որոշման նախաբանը շարադրվել է նոր խմբագրությամբ։


	3. ՀՀ տարածքային կառավարման և ենթակառուցվածքների նախարարություն
	21.05.2026թ.

	
	N ԴԽ//19420-2026

	   Նախագծի վերաբերյալ դիտողություններ և առաջարկություններ չունի։
	Ընդունվել է։

	4. ՀՀ էկոնոմիկայի նախարարություն
	21.05.2026թ.

	
	N 01/12671-2026

	   Նախագծի վերաբերյալ առաջարկություններ և դիտողություններ չունի։
	Ընդունվել է։

	5. ՀՀ արդարադատության նախարարություն
	05.06.2026թ.

	
	N /10.1.4/27669-2026

	1. Նախագծում որպես լիազորող նորմ, ի թիվս «Նորմատիվ իրավական ակտերի մասին» օրենքի (այսուհետ՝ Օրենք) 33-րդ և 34-րդ հոդվածների, հղում է կատարվել նաև «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ հոդվածին: Այս առումով հարկ է նշել, որ չնայած Կառավարության 2024 թվականի փետրվարի 23-ի N 243-Ն որոշման (այսուհետ՝ Որոշման) մեջ լրացում կատարելու անհրաժեշտությունը բխում է «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասում ««Գույքի նկատմամբ իրավունքների պետական գրանցման մասին» օրենքում լրացում կատարելու մասին» 2026 թվականի փետրվարի 11-ի ՀՕ-33-Ն օրենքով կատարված լրացումից, այնուամենայնիվ Օրենքի 33-րդ և 34-րդ հոդվածները Նախագծի նախաբանում որպես լիազորող նորմ սահմանելը բավարար են, քանի որ Նախագծով Որոշման մեջ կատարվում են լրացումներ, իսկ «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասից բխող առանձին այնպիսի կարգավորում չի նախատեսվում, որը Որոշման կարգավորման առարկայից դուրս է:
Վերոգրյալի հաշվառմամբ՝ առաջարկվում է վերանայել Նախագծի նախաբանում «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասի վկայակոչումը: 
	

	2. Նախագծի 1-ին կետով նախատեսվում է Որոշման նախաբանում «2.1-ին մասերի,» բառերից հետո լրացնել «47.3-րդ հոդվածի 6-րդ մասի,» բառերը:
Այս մասով հարկ է նկատել, որ Որոշման գործող խմբագրությամբ տարբերակի նախաբանը չի պարունակում «2.1-ին մասերի,» բառեր: Նշված բառերը պարունակում է Կառավարության 2026 թվականի ապրիլի 2-ի թիվ 441-Ն որոշման 1-ին կետով վերախմբագրվող Որոշման նախաբանի տարբերակը: Մինչդեռ հարկ է նկատել, որ Կառավարության 2026 թվականի ապրիլի 2-ի թիվ 441-Ն որոշումը դեռևս ուժի մեջ չի մտել:
Ավելին, նշված որոշման 5-րդ կետի համաձայն՝ այն ուժի մեջ է մտնելու պաշտոնական հրապարակման օրվանից չորս ամիս հետո, այսինքն՝ օգոստոսի 3-ին (պաշտոնապես հրապարակվել է 2026 թվականի ապրիլի 3-ին): Այս համատեքստում հարկ է նշել, որ Նախագծի 3-րդ կետով դրա ուժի մեջ մտնելու ժամկետ է սահմանված պաշտոնական հրապարակմանը հաջորդող օրը: Այսինքն, եթե Նախագիծը ուժի մեջ մտնի մինչև օգոստոսի 3-ը, Որոշման նախաբանի բովանդակության առումով առկա կլինի անհամապատասխանություն: Հետևաբար՝ առաջարկվում է Նախագծի ուժի մեջ մտնելու ժամկետը սահմանելիս հաշվի առնել Կառավարության 2026 թվականի ապրիլի 2-ի թիվ 441-Ն որոշման ուժի մեջ մտնելու ժամկետը՝ հնարավոր անհամապատասխանություններից խուսափելու նպատակով:
	

	3. Նախագծի 2-րդ կետի 1-ին ենթակետի համաձայն՝ Որոշման N 1 Հավելվածի 1-ին կետում «նոտարները» բառից հետո լրացվում է «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները» բառերը:
Հարկ է նկատել, որ Նախագծով առաջարկվող կարգավորումն, ըստ էության, միտված է «Գույքի նկատմամբ իրավունքների պետական գրանցման մասին» օրենքի 47.3 հոդվածի 2-րդ և 3-րդ մասերի ապահովմանը: Մասնավորապես՝ նշված կարգավորումն անհրաժեշտ է փոխհատուցման գումարն օրենքով սահմանված ժամկետում դեպոզիտ մուտքագրելու վերաբերյալ դատարանի կողմից տրամադրված տեղեկանքի և Կառավարության որոշումն ամբողջությամբ կամ մասամբ (տվյալ գույքի կամ գույքային իրավունքների մասով) անվավեր ճանաչելու վերաբերյալ դատական ակտը ներկայացնելու համար: Այսինքն, Նախագծով միայն պետք է կարգավորվի դատարանի կողմից վերոնշյալ փաստաթղթերը ներկայացնելու հարցը: Մինչդեռ, Նախագծի քննարկվող կետով լրացվող «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները» բառերը գործնականում կարող են տարընկալում առաջացնել և մեկնաբանվել այնպես, որ դրա շրջանակների մեջ մտնեն նաև նշված օրենքով նախատեսված այնպիսի գործողություններ, որոնք տվյալ դեպքում Նախագծի կարգավորման առարկայից դուրս են: Նշվածի համատեքստում առաջարկվում է վերանայել լրացվող ձևակերպումը:
	

	4. Նախագծի 2-րդ կետի 2-րդ ենթակետի համաձայն՝ Որոշման N 1 Հավելվածի 2-րդ կետում «համապատասխան» բառից հետո լրացվում է «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները» բառերը: Լրացման արդյունքում քննարկվող կետն ունենալու է հետևյալ բովանդակությունը՝ «Պետական կամ տեղական ինքնակառավարման մարմինները, նոտարները, Հայաստանի Հանրապետության կառավարության 2015 թվականի օգոստոսի 31-ի N 1093-Ն և 2017 թվականի մայիսի 25-ի N 572-Ն որոշումների պահանջներին համապատասխան, իսկ Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները փաստաթղթերն ուղարկում են համակարգում առկա՝ փաստաթղթերի ներկայացման համար նախատեսված առանձնացված բաժին (…):»: 
Վերոգրյալի համատեքստում հարկ է նկատել, որ հիշյալ լրացման արդյունքում համապատասխան կետն արտահայտելու է ոչ ճիշտ շարադասական միտք: Բացի այդ, եթե պետական կամ տեղական ինքնակառավարման մարմինների և նոտարների դեպքում հստակեցված է, թե ինչ պահանջների և ընթացակարգերի պահպանմամբ են համապատասխան փաստաթղթերն ուղարկվելու համակարգ, ապա դատարանների պարագայում այս մասը բաց է մնում: Միաժամանակ, նույն ենթակետի ձևակերպման կապակցությամբ հարկ է նկատել, որ դատարաններն անկախ են, և ըստ այդմ՝ Կառավարության որոշումներն ուղղակիորեն հանձնարարական նրանց մասով չեն կարող պարունակել: Դրա փոխարեն որոշումների մեջ օգտագործվում է «առաջարկել» բառը։ Մասնավորապես, Կառավարության 31.08.2015 թվականի թիվ 1093-Ն որոշմամբ առաջարկվում է «պետական այլ մարմիններին» նոր համակարգեր մշակելիս պահպանել տեխնիկական պահանջները։ Նույն սկզբունքը կիրառված է Կառավարության 25.05.2017 թվականի թիվ 572-Ն որոշման մեջ, որտեղ Սահմանադրությամբ սահմանված մարմինների աշխատակազմերին (ինչպիսին են դատարանները) առաջարկվում է իրականացնել «Ինտերնետ» ցանցի հետ համակցումը սահմանված կարգով։ Հետևաբար, սույն կարգերը դատարանների մասով կիրառելի են այնքանով, որքանով դիտարկվում են որպես պաշտոնական առաջարկ՝ միասնական ստանդարտներին հետևելու համար։ Հաշվի առնելով վերոգրյալը՝ Նախագծի 2-րդ կետի 2-րդ ենթակետով կատարվող լրացումն առաջարկվում է վերանայել:
	

	5. Նախագծի 2-րդ կետի 4-րդ ենթակետի «բ» պարբերությամբ նախատեսված լրացման արդյունքում Որոշման N 1 Հավելվածի 4-րդ կետի 3-րդ ենթակետն ունենալու է հետևյալ ձևակերպումը՝
«4. Համակարգի՝ փաստաթղթերի ներկայացման տիրույթի օգտագործողներն են՝
(…)
3) պետական կամ տեղական ինքնակառավարման մարմինները, դատարանները՝ ի դեմս փաստաթղթեր մուտքագրող պաշտոնատար անձանց (այսուհետ՝ փաստաթղթեր մուտքագրող անձ) և նոտարները, ովքեր գրանցված են սույն հավելվածի 9-րդ կետով սահմանված կարգով:»:
Վերոգրյալի համատեքստում հարկ է նկատել, որ հիշյալ լրացման արդյունքում համապատասխան կետն արտահայտելու է ոչ ճիշտ շարադասական միտք: Բացի այդ, եթե Որոշման համատեքստում դատարանների դեպքում որպես լոկալ կառավարիչ ներկայացվի օրինակ՝ գրասենյակի աշխատակիցը կամ դատավորի գործավարը, հարկ է նշել, որ վերջիններս պաշտոնատար անձ չեն հանդիսանում: Ուստի՝ այս մասով առաջարկվող ձևակերպումը ևս խնդրահարույց կարող է լինել:
	

	6. Նախագծի 2-րդ կետի 6-րդ ենթակետի համաձայն՝ Որոշման N 1 Հավելվածի 11-րդ կետում «մարմինները» բառից հետո լրացվում է «, իսկ Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև «Գույքի նկատմամբ իրավունքների պետական գրանցման մասին» օրենքի 47.3 հոդվածի 6-րդ մասով» բառերը:
Հարկ է նկատել, որ Որոշման N 1 Հավելվածի 11-րդ կետը սահմանում է «Գույքի նկատմամբ իրավունքների պետական գրանցման մասին» օրենքի 8-րդ հոդվածի 2-րդ մասով սահմանված՝ Հայաստանի Հանրապետության օրենսդրությանը համապատասխան կազմված, հաստատված կամ վավերացված փաստաթղթերը մուտքագրող անձի լիազորությունը՝ դրանք համակարգ վերբեռնելու մասով, իսկ Նախագծի քննարկվող ենթակետով վկայակոչված «Գույքի նկատմամբ իրավունքների պետական գրանցման մասին» օրենքի 47.3 հոդվածի 6-րդ մասը սահմանում է, որ «Հանրության գերակա շահերի ապահովման նպատակով սեփականության օտարման մասին» Հայաստանի Հանրապետության օրենքով սահմանված լիազոր մարմինը, նոտարը, դատարանը և Հարկադիր կատարումն ապահովող ծառայությունը սույն հոդվածով սահմանված փաստաթղթերը պետական գրանցում իրականացնող մարմին ներկայացնում են էլեկտրոնային եղանակով՝ Կառավարության սահմանած կարգով:
Վերոգրյալի հաշվառմամբ՝ հարկ է նշել, որ լրացվող ձևակերպման մեջ առավել նպատակահարմար է հղում կատարել «Գույքի նկատմամբ իրավունքների պետական գրանցման մասին» օրենքի 47.3 հոդվածի 2-րդ մասի 4-րդ կետին, քանի որ դատարանի կողմից տրամադրվող համապատասխան փաստաթղթի՝ տեղեկանքի մասին նշվում է համապատասխան կետում:
	

	Միաժամանակ, հայտնում ենք, որ Նախագիծն Օրենքի 6-րդ հոդվածով նախատեսված կարգով պետական-իրավական փորձաքննության ներկայացնելու դեպքում ԱՆ իրավական ակտերի փորձաքննության գործակալության կողմից դրա վերաբերյալ կտրամադրվի փորձագիտական եզրակացություն:
	Ընդունվել է։

	6. ՀՀ ֆինանսների նախարարություն
	25.05.2026թ.

	
	N 01/11-1/13473-2026

	   Նախագծի վերաբերյալ դիտողություններ և առաջարկություններ չկան։
	Ընդունվել է։

	7. Երևանի քաղաքապետարան
	

	
	

	[bookmark: _Hlk233020573]
	   ՀՀ կառավարության 2021 թվականի փետրվարի 25-ի
N 252-Լ որոշմամբ հաստատված աշխատակարգի 16-րդ կետով սահմանված ժամկետում կարծիք չի ներկայացվել:

	8. ՀՀ արդարադատության նախարարություն
(ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ)
	18.06.2026թ.

	
	N /27.4.2/31353-2026

	1. Նախագծում որպես լիազորող նորմ, ի թիվս «Նորմատիվ իրավական ակտերի մասին» օրենքի 33-րդ և 34-րդ հոդվածների, հղում է կատարվել նաև «Գույքի նկատմամբ իրավունքների պետական գրանցման մասին» օրենքի (այսուհետ՝ նաև Օրենք) 47.3-րդ հոդվածի 6-րդ հոդվածին: Այս առումով հարկ է նշել, որ չնայած Կառավարության 2024 թվականի փետրվարի 23-ի N 243-Ն որոշման մեջ լրացում կատարելու անհրաժեշտությունը բխում է ««Գույքի նկատմամբ իրավունքների պետական գրանցման մասին» օրենքում լրացում կատարելու մասին» 2026 թվականի փետրվարի 11-ի ՀՕ-33-Ն օրենքով կատարված՝ Օրենքում 47.3-րդ հոդվածի լրացումից, այնուամենայնիվ Օրենքի 33-րդ և 34-րդ հոդվածները Նախագծի նախաբանում որպես լիազորող նորմ սահմանելը բավարար են, քանի որ Նախագծով Որոշման մեջ կատարվում են լրացումներ, իսկ «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասից բխող առանձին այնպիսի կարգավորում չի նախատեսվում, որը Որոշման կարգավորման առարկայից դուրս է:
Վերոգրյալի հաշվառմամբ՝ առաջարկվում է վերանայել Նախագծի նախաբանում «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասի վկայակոչումը: 
	Ընդունվել է։
Նախագծում կատարվել է համապատասխան փոփոխություն։

	2. Նախագծի 1-ին կետով նախատեսվում է Որոշման նախաբանում «2.1-ին մասերի,» բառերից հետո լրացնել «47.3-րդ հոդվածի 6-րդ մասի,» բառերը: Միաժամանակ՝ Նախագծի 3-րդ կետում սահմանվում է, որ Նախագիծն ուժի մեջ է մտնում պաշտոնական հրապարակմանը հաջորդող օրվանից։
Այս մասով հարկ է նկատել, որ Որոշման գործող խմբագրությամբ տարբերակի նախաբանը չի պարունակում «2.1-ին մասերի,» բառեր: Նշված բառերը պարունակում է Կառավարության 2026 թվականի ապրիլի 2-ի թիվ 441-Ն որոշման 1-ին կետով վերախմբագրվող Որոշման նախաբանի տարբերակը: Մինչդեռ հարկ է նկատել, որ Կառավարության 2026 թվականի ապրիլի 2-ի թիվ 441-Ն որոշումը դեռևս ուժի մեջ չի մտել:
Ավելին, վերոնշյալ որոշման 5-րդ կետի համաձայն՝ այն ուժի մեջ է մտնելու պաշտոնական հրապարակման օրվանից չորս ամիս հետո, այսինքն՝ օգոստոսի 3-ին (պաշտոնապես հրապարակվել է 2026 թվականի ապրիլի 3-ին): Այս համատեքստում հարկ է նշել, որ Նախագծի 3-րդ կետով դրա ուժի մեջ մտնելու ժամկետ է սահմանված պաշտոնական հրապարակմանը հաջորդող օրը: Այսինքն, եթե Նախագիծը ուժի մեջ մտնի մինչև օգոստոսի 3-ը, Որոշման նախաբանի բովանդակության առումով առկա կլինի անհամապատասխանություն: Հետևաբար՝ առաջարկվում է Նախագծի ուժի մեջ մտնելու ժամկետը սահմանելիս հաշվի առնել Կառավարության 2026 թվականի ապրիլի 2-ի թիվ 441-Ն որոշման ուժի մեջ մտնելու ժամկետը՝ հնարավոր անհամապատասխանություններից խուսափելու նպատակով:
	Ընդունվել է։
    Նախագծում կատարվել է համապատասխան փոփոխություն։

	3. Նախագծի 2-րդ կետի 1-ին ենթակետի համաձայն՝ Որոշման N 1 Հավելվածի 1-ին կետում «նոտարները» բառից հետո լրացվում է «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները» բառերը:
Հարկ է նկատել, որ Նախագծով առաջարկվող կարգավորումն, ըստ էության, միտված է «Գույքի նկատմամբ իրավունքների պետական գրանցման մասին» օրենքի 47.3 հոդվածի 2-րդ և 3-րդ մասերի ապահովմանը: Մասնավորապես՝ նշված կարգավորումն անհրաժեշտ է փոխհատուցման գումարն օրենքով սահմանված ժամկետում դեպոզիտ մուտքագրելու վերաբերյալ դատարանի կողմից տրամադրված տեղեկանքի և Կառավարության որոշումն ամբողջությամբ կամ մասամբ (տվյալ գույքի կամ գույքային իրավունքների մասով) անվավեր ճանաչելու վերաբերյալ դատական ակտը ներկայացնելու համար: Այսինքն, Նախագծով միայն պետք է կարգավորվի դատարանի կողմից վերոնշյալ փաստաթղթերը ներկայացնելու հարցը: Մինչդեռ, Նախագծի քննարկվող կետով լրացվող «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները» բառերը գործնականում կարող են տարընկալում առաջացնել և մեկնաբանվել այնպես, որ դրա շրջանակների մեջ մտնեն նաև նշված օրենքով նախատեսված այնպիսի գործողություններ, որոնք տվյալ դեպքում Նախագծի կարգավորման առարկայից դուրս են: Վերոնշյալի համատեքստում առաջարկվում է վերանայել լրացվող ձևակերպումը:
	Ընդունվել է։
Նախագծում կատարվել է համապատասխան փոփոխություն։

	4. Նախագծի 2-րդ կետի 2-րդ ենթակետի համաձայն՝ Որոշման N 1 Հավելվածի 2-րդ կետում «համապատասխան» բառից հետո լրացվում է «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները» բառերը: Ստացվում է, որ լրացման արդյունքում քննարկվող կետն ունենալու է հետևյալ բովանդակությունը՝ «Պետական կամ տեղական ինքնակառավարման մարմինները, նոտարները, Հայաստանի Հանրապետության կառավարության 2015 թվականի օգոստոսի 31-ի N 1093-Ն և 2017 թվականի մայիսի 25-ի N 572-Ն որոշումների պահանջներին համապատասխան, իսկ Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև դատարանները փաստաթղթերն ուղարկում են համակարգում առկա՝ փաստաթղթերի ներկայացման համար նախատեսված առանձնացված բաժին (…):»: 
Վերոգրյալի համատեքստում հարկ է նկատել, որ հիշյալ լրացման արդյունքում համապատասխան կետն արտահայտելու է ոչ ճիշտ շարադասական միտք և չի ապահովվելու իրավական որոշակիության սկզբունքը: Բացի այդ, եթե պետական կամ տեղական ինքնակառավարման մարմինների և նոտարների դեպքում հստակեցված է, թե ինչ պահանջների և ընթացակարգերի պահպանմամբ են համապատասխան փաստաթղթերն ուղարկվելու համակարգ, ապա դատարանների պարագայում այս մասը բաց է մնում: Միաժամանակ, նույն ենթակետի ձևակերպման կապակցությամբ հարկ է նկատել, որ դատարաններն անկախ են, և ըստ այդմ՝ Կառավարության որոշումներն ուղղակիորեն հանձնարարական նրանց մասով չեն կարող պարունակել: Դրա փոխարեն որոշումների մեջ օգտագործվում է «առաջարկել» բառը։ Մասնավորապես, Կառավարության 31.08.2015 թվականի թիվ 1093-Ն որոշմամբ առաջարկվում է «պետական այլ մարմիններին» նոր համակարգեր մշակելիս պահպանել տեխնիկական պահանջները։ Նույն սկզբունքը կիրառված է Կառավարության 25.05.2017 թվականի թիվ 572-Ն որոշման մեջ, որտեղ Սահմանադրությամբ սահմանված մարմինների աշխատակազմերին (ինչպիսին են դատարանները) առաջարկվում է իրականացնել «Ինտերնետ» ցանցի հետ համակցումը սահմանված կարգով։ Հետևաբար, սույն կարգերը դատարանների մասով կիրառելի են այնքանով, որքանով դիտարկվում են որպես պաշտոնական առաջարկ՝ միասնական ստանդարտներին հետևելու համար։ Հաշվի առնելով վերոգրյալը՝ Նախագծի 2-րդ կետի 2-րդ ենթակետով կատարվող լրացումն առաջարկվում է վերանայել:
	Չի ընդունվել։
Նախագծով նախատեսված լրացումը չի վերաբերում դատարանների դատական գործունեությանը և չի կարող դիտարկվել որպես դատարաններին ուղղված հանձնարարական։ Այն ուղղված է միայն օրենքով արդեն նախատեսված փաստաթղթերը պետական գրանցում իրականացնող մարմին էլեկտրոնային եղանակով ներկայացնելու ընթացակարգի ապահովմանը։
«Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասով նախատեսված է, որ դատարանները համապատասխան փաստաթղթերը ներկայացնում են էլեկտրոնային եղանակով՝ Կառավարության սահմանած կարգով։ Հետևաբար Նախագծով հստակեցվում է այդ կարգի կիրառման ընթացակարգային մասը։
Դատարանների կողմից փաստաթղթերի ներկայացման ընթացակարգը որոշմամբ կարգավորվում է՝ նախատեսելով դրանց ներկայացումը համակարգում առկա՝ փաստաթղթերի ներկայացման համար առանձնացված բաժնի միջոցով, ինչը բավարար է օրենքով նախատեսված էլեկտրոնային ներկայացման մեխանիզմի ապահովման համար։ Միևնույն ժամանակ, հայտում ենք, որ նույն հավելվածի 3-16-րդ կետերով նախատեսված են համակարգի միջոցով փաստաթղթերի ներկայացման առանձնահատկությունները:

	5. Նախագծի 2-րդ կետի 4-րդ ենթակետի «բ» պարբերությամբ նախատեսված լրացման արդյունքում Որոշման N 1 Հավելվածի 4-րդ կետի 3-րդ ենթակետն ունենալու է հետևյալ ձևակերպումը՝
«4. Համակարգի՝ փաստաթղթերի ներկայացման տիրույթի օգտագործողներն են՝
(…)
3) պետական կամ տեղական ինքնակառավարման մարմինները, դատարանները՝ ի դեմս փաստաթղթեր մուտքագրող պաշտոնատար անձանց (այսուհետ՝ փաստաթղթեր մուտքագրող անձ) և նոտարները, ովքեր գրանցված են սույն հավելվածի 9-րդ կետով սահմանված կարգով:»: 
Վերոգրյալի համատեքստում հարկ է նկատել, որ հիշյալ լրացման արդյունքում համապատասխան կետն արտահայտելու է ոչ ճիշտ շարադասական միտք և չի ապահովվելու իրավական որոշակիության սկզբունքը: Բացի այդ, եթե Որոշման համատեքստում դատարանների դեպքում որպես լոկալ կառավարիչ ներկայացվի օրինակ՝ գրասենյակի աշխատակիցը կամ դատավորի գործավարը, հարկ է նշել, որ վերջիններս պաշտոնատար անձ չեն հանդիսանում: Ուստի՝ այս մասով առաջարկվող ձևակերպումը ևս խնդրահարույց կարող է լինել:
	Ընդունվել է։
   Նախագծում կատարվել է համապատասխան փոփոխություն։

	6. Նախագծի 2-րդ կետի 6-րդ ենթակետի համաձայն՝ Որոշման N 1 Հավելվածի 11-րդ կետում «մարմինները» բառից հետո լրացվում է «, իսկ Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև «Գույքի նկատմամբ իրավունքների պետական գրանցման մասին» օրենքի 47.3 հոդվածի 6-րդ մասով» բառերը:
Հարկ է նկատել, որ Որոշման N 1 Հավելվածի 11-րդ կետը սահմանում է «Գույքի նկատմամբ իրավունքների պետական գրանցման մասին» օրենքի 8-րդ հոդվածի 2-րդ մասով սահմանված՝ Հայաստանի Հանրապետության օրենսդրությանը համապատասխան կազմված, հաստատված կամ վավերացված փաստաթղթերը մուտքագրող անձի լիազորությունը՝ դրանք համակարգ վերբեռնելու մասով, իսկ Նախագծի քննարկվող ենթակետով վկայակոչված «Գույքի նկատմամբ իրավունքների պետական գրանցման մասին» օրենքի 47.3 հոդվածի 6-րդ մասը սահմանում է, որ «Հանրության գերակա շահերի ապահովման նպատակով սեփականության օտարման մասին» Հայաստանի Հանրապետության օրենքով սահմանված լիազոր մարմինը, նոտարը, դատարանը և Հարկադիր կատարումն ապահովող ծառայությունը սույն հոդվածով սահմանված փաստաթղթերը պետական գրանցում իրականացնող մարմին ներկայացնում են էլեկտրոնային եղանակով՝ Կառավարության սահմանած կարգով:
Վերոգրյալի հաշվառմամբ՝ հարկ է նշել, որ լրացվող ձևակերպման մեջ առավել նպատակահարմար է հղում կատարել «Գույքի նկատմամբ իրավունքների պետական գրանցման մասին» օրենքի 47.3 հոդվածի 2-րդ մասի 4-րդ կետին, քանի որ դատարանի կողմից տրամադրվող համապատասխան փաստաթղթի՝ տեղեկանքի մասին նշվում է համապատասխան կետում:
	Ընդունվել է։
   Նախագծում կատարվել է համապատասխան փոփոխություն։

	ՀՀ վարչապետի աշխատակազմի
տարածքային զարգացման և շրջակա միջավայրի հարցերի վարչություն
	

	
	

	«Հայաստանի Հանրապետության կառավարության 2024 թվականի փետրվարի 23-ի N 243-Ն որոշման մեջ լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ նկատառումները.
1. Նախագծով առաջարկվում է սահմանել, որ դատարանները հանրության գերակա շահերի ապահովման նպատակով օտարվող սեփականության նկատմամբ ձեռքբերողի սեփականության իրավունքի պետական գրանցման համար «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով սահմանված փաստաթղթերը գույքի նկատմամբ պետական գրանցում իրականացնող մարմնին ներկայացնում են էլեկտրոնային եղանակով։
Այս առումով հայտնում ենք, որ առաջարկվող խմբագրումը շարահյուսական և բովանդակային տեսանկյունից կարող է հանգեցնել ոչ միանշանակ ընկալման:
Մասնավորապես, ««Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով սահմանված փաստաթղթերը ներկայացնելու նպատակով՝ նաև դատարանները» ձևակերպման արդյունքում տպավորություն է ստեղծվում, որ վերոնշյալ դեպքերի վերապահումը վերաբերում է միայն դատարաններին, մինչդեռ «Գույքի նկատմամբ իրավունքների պետական գրանցման մասին» օրենքի 47.3-րդ հոդվածի 6-րդ մասի բովանդակությունից բխում է, որ համապատասխան կարգավորումը պետք է տարածվի նաև լիազոր մարմնի, նոտարի և Հարկադիր կատարումն ապահովող ծառայության վրա:
Իրավական որոշակիության ապահովման և տարաբնույթ մեկնաբանություններից խուսափելու նպատակով առաջարկում ենք վերաշարադրել դրույթը:
	Ընդունվել է։
   Նախագծում կատարվել է համապատասխան փոփոխություն։

	2. ՀՀ կառավարության 2024 թվականի փետրվարի 23-ի N 243-Ն որոշման 1-ին կետի 1-ին ենթակետով սահմանված N 1 հավելվածի 10-րդ կետով նախատեսված է, որ համապատասխան պետական կամ տեղական ինքնակառավարման մարմինը, ինչպես նաև Նոտարական պալատը լոկալ կառավարչի գործառույթները դադարեցնելու պարագայում մեկօրյա ժամկետում տեղեկացնում է անշարժ գույքի ռեգիստր՝ համակարգում վերջինիս լիազորությունները դադարեցնելու նպատակով, միաժամանակ նույն ընթացակարգով փոխանցելով նոր լոկալ կառավարչի տվյալները։ Կառավարչի կողմից նոր լոկալ կառավարչի գրանցումն իրականացվում է ոչ ուշ, քան 5 աշխատանքային օրվա ընթացքում։
Այս առումով հայտնում ենք, որ Նախագծով առաջարկվող կարգավորման տրամաբանությանը համապատասխան, վերոնշյալ դրույթի շրջանակներում, դատարանների լոկալ կառավարչի գործառույթները դադարեցնելու մասով Նախագծով կարգավորումներ չեն նախատեսվում՝ նկատի ունենալով այն հանգամանքը, որ ՀՀ կառավարության 2026 թվական ապրիլի 2-ի N 441-Ն որոշմամբ ևս դատարանների լոկալ կառավարչի գործառույթները դադարեցնելու մասով կարգավորումներ առկա չեն:
	Ընդունվել է։
   Նախագծում կատարվել է համապատասխան փոփոխություն։

	3. Նախագծի 4-րդ կետով նախատեսվում է սահմանել, որ մինչև սույն որոշումն ուժի մեջ մտնելը դատարանները «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով սահմանված փաստաթղթերը կարող են ներկայացնել թղթային եղանակով։
Այս առումով հայտնում ենք, որ լրացուցիչ պարզաբանման կարիք ունի դատարանների կողմից անհրաժեշտ փաստաթղթերը երկամսյա ժամկետում թղթային եղանակով ներկայացնելու հնարավորություն ստեղծելու հանգամանքը՝ նկատի ունենալով այն, որ ՀՀ կառավարության 2026 թվական ապրիլի 2-ի N 441-Ն որոշմամբ դատարանների կողմից 2026 թվականի օգոստոսի 4-ից անշարժ գույքի նկատմամբ իրավունքների սահմանափակումների, դրանց դադարեցման պետական գրանցման համար անհրաժեշտ փաստաթղթերը պետք է մուտքագրվեն անշարժ գույքի պետական ռեգիստրի կողմից ներդրված համապատասխան էլեկտրոնային համակարգում։
	Չի ընդունվել։
   Նկատի ունենալով, որ ՀՀ կառավարության 2026 թվական ապրիլի 2-ի N 441-Ն որոշմամբ դատարանների կողմից 2026 թվականի օգոստոսի 4-ից անշարժ գույքի նկատմամբ իրավունքների սահմանափակումների, դրանց դադարեցման պետական գրանցման համար անհրաժեշտ փաստաթղթերը պետք է մուտքագրվեն անշարժ գույքի պետական ռեգիստրի կողմից ներդրված համապատասխան էլեկտրոնային համակարգում, հարկ է նշել, որ տվյալ կարգավորումը վերաբերում է Որոշման N 2 հավելվածին։ Մինչդեռ սույն նախագծով կարգավորվում են Որոշման N 1 հավելվածով ներկայացվող իրավահաստատող փաստաթղթերի հետ կապված իրավահարաբերությունները։ Ուստի Նախագծի ընդունումից հետո անհրաժեշտություն կառաջանա համապատասխան փոփոխություններ կատարել էլեկտրոնային համակարգում՝ դատարաններին հնարավորություն ընձեռելով այդ համակարգի միջոցով ներկայացնել նաև իրավահաստատող փաստաթղթերը։

	4. Վարչապետի 2021 թվականի նոյեմբերի 26-ի N 02/16.10/40655-2021 հանձնարարականի պահանջների պահպանմամբ պայմանավորված՝ հայտնում ենք, որ Նախագծին կից ներկայացված հիմնավորման «Կապը ռազմավարական փաստաթղթերի հետ» բաժինը վերանայման կարիք ունի՝ ընդհանրական հղումները բացառելու տեսանկյունից (միայն փաստաթղթի վերնագրին, բաժնին, մասին կամ կետին հղում կատարելը բավարար չէ):
	Ընդունվել է։
Հիմնավորումները լրամշակվել են։

